Prijava ispita državne mature završila je 15. veljače 2024. godine u 12:00 sati nakon čega slijedi mogućnost **odjave, promjene i naknadne prijave ispita.**
Te se aktivnosti provode u skladu s člancima 17. i 18. Pravilnika o polaganju državne mature. Opravdani razlozi za naknadnu prijavu ispita mogu biti:

-teži zdravstveni problemi u vrijeme prijava ispita

-smrt u obitelji, prometna ili druga nesreća te drugi opravdani razlozi.

Učeniku preuzima obrazac zamolbe (prema vrsti zamolbe) i:
• popunjava obrazac zamolbe
• dostavlja zamolbu školskomu ispitnom povjerenstvu.

Osim popunjenoga obrasca zamolbe **za naknadnu prijavu ispita, promjenu prijavljenoga ispita i promjenu razine prijavljenoga ispita** školskomu ispitnom povjerenstvu učenik mora dostaviti odgovarajuću dokumentaciju kojom dokazuje opravdanost zamolbe. Odluku o opravdanosti svih vrsta zamolbi donosi školsko ispitno povjerenstvo.

**1. Naknadna prijava ispita**

**Rok: do 4. svibnja 2024**. (uključuje i taj dan)

**Centru se šalje skenirana odluka školskoga ispitnog povjerenstva na e-adresu:** ik.dm@ncvvo.hr.

Ako je odluka školskoga ispitnog povjerenstva pozitivna, Centar u sustavu prijavljuje ispite.

[Obrazac za naknadnu prijavu ispita](https://www.ncvvo.hr/wp-content/uploads/2024/02/Pristupnici_Obrazac_Naknadna_prijava_2024.docx) u privitku

**2. Promjena prijavljenih ispita**

**Rok: do 4. svibnja 2024.** (uključuje i taj dan)

Promjena ispita podrazumijeva promjenu prijavljenoga ispita za neki drugi ispit. Učenik mora napisati da želi promijeniti ispit i umjesto njega prijaviti drugi ispit ili drugu razinu ispita te navesti razloge promjene.

Kada učenik želi promijeniti prijavljeni ispit, uvijek mora jedan odjaviti i umjesto njega prijaviti drugi ispit. Svi ostali slučajevi odnose se na naknadnu prijavu.

**Centru se šalje skenirana odluka školskoga ispitnog povjerenstva na e-adresu:** ik.dm@ncvvo.hr.

Ako je odluka školskoga ispitnog povjerenstva pozitivna, Centar u sustavu evidentira promjene ispita.

[Obrazac za promjenu prijavljenih ispita](https://www.ncvvo.hr/wp-content/uploads/2024/02/Pristupnici_Obrazac_Promjena_2024.docx) u privitku

[Obrazac za promjenu razine prijavljenih ispita](https://www.ncvvo.hr/wp-content/uploads/2024/02/Pristupnici_Obrazac_Promjena_razine_2024.docx) u privitku

**3. Odjava prijavljenih ispita**

**Rok: do 4. svibnja 2024.** (uključivo i taj dan)

Za odjavu ispita učenik treba popuniti obrazac za odjavu prijavljenih ispita.
Školsko ispitno povjerenstvo donosi odluku o odjavi ispita.

**Centru se šalje skenirana odluka školskoga ispitnog povjerenstva na e-adresu**: ik.dm@ncvvo.hr.

Centar prema dostavljenoj odluci u sustavu odjavljuje ispite.

[Obrazac za odjavu ispita](https://www.ncvvo.hr/wp-content/uploads/2024/02/Obrazac_Odjava_2024.docx) u privitku